Manuel I Comnenus
Manuel I Comnenus (Graece ; natus 28 Novembris 1118; mortuus 24 Septembris 1180) fuit imperator Constantinopolitanus. Manuel fuit filius quartus Ioannis II Comneni uxorisque eius Irenae (Piroska), Ladislai I regis Hungariae filia. Die 8 Aprilis 1143 pater moriturus in Monte Tauro Ciliciae, duobus filiis maioribus natu recentissime mortuis, filium tertium Isaacium absentem reiecit Manuelemque praesentem elegit ut successorem suum.

Anno 1147 Manuel accepit in imperium suum Ludovicum VII regem Franciae et Conradum III imperatorem Germaniae, duces secundae expeditionis sacrae. Ludovicus et Alienora Aquitaniae eo tempore uxor eius ferias nativitatis Domini celebraverunt Constantinopoli.

Familia 
Anno 1146 in matrimonium duxit Bertham de Sulzbach et genuit duas filias:
Maria, nata 1152, mortua 1182
Anna, nata 1154, mortua 1158
Anno 1161 duxit Mariam Antiochenam et genuit filium:
Alexius, natus 1169, mortuus 1183, qui patre mortuo imperator factus est

Fontes rerum gestarum Manuelis Comneni 
Ioannes Cinnamus, Epitome rerum ab Ioanne et Manuele Comnenis gestarum
Nicetas Choniates, Historia
Guillelmus Tyrensis, Historia rerum in partibus transmarinis gestarum
"Manganeus Prodromus", Carmina
Ioannes Tzetzes, "Carmen de morte Manuelis imperatoris"

Bibliographia 
 John W. Birkenmeier, The Development of the Komnenian Army. Lugduni Batavorum: Brill, 2002 
 Paul Magdalino, The Empire of Manuel I Komnenos, 1143-1180. Cantabrigiae: Cambridge University Press, 2002 
 A. G. C. Savvides, Byzantino-Normannica. Lovanii: Peeters, 2007 
 

Imperatores Constantinopolitani
Nati 1118
Mortui 1180
Comneni
Secunda expeditio sacra
!
Ioannes II Comnenus
Bela III (rex Hungariae)